Slimkop speel hart uit | Netwerk24
Slimkop speel hart uit
Mikael von Eschwege, 'n leerling van Grey-kollege (sekondêr), het 'n besonderse prestasie behaal deur twee pryse in die landswye Unisa-musiek-eksamen te verwerf.
Vir sy 98% in musiekteorie (gr. 4) en 91% in klavier (gr. 5) het Mikael, 'n klavierleerling van Dana Cilliers, die Hennie Joubert-eerbewys en 'n geldprys vir beste praktiese eksamen en vir die beste musiekteorie-eksamen in sy graad ontvang.
Hy speel ook viool en sing in die koor, en het verlede kwartaal die naashoogste punte in sy graad verwerf.
Mikael het in die Motheo-distrik se wiskunde-kompetisie 'n eerste plek behaal en sal aan die interprovinsiale kompetisie deelneem.